**REGULAMENTO DE CREACIÓN, ORGANIZACIÓN E FUNCIONAMENTO DO REXISTRO MUNICIPAL DE PARELLAS DE FEITO DO CONCELLO DE ORTIGUEIRA**

Artigo 1.º .- Obxecto

1.- Crease o Rexistro Municipal das parellas de feito do Concello da Ortigueira para o cumprimento das competencias propias deste.

2. - O Rexistro das unións de feito terá carácter administrativo e rexerase polo presente acordo e demais disposicións que poidan dictarse no seu desenvolvemento.

3.- Será de aplicación para este e con carácter supletorio, a normativa establecida pola Comunidade Autónoma de Galicia.

Artigo 2.º .- Ámbito.

No Rexistro Municipal de Parellas de Feito inscribiranse todas aquelas unións non matrimoniais de convivencia de parella, con independencia da súa orientación sexual, cando os seus dous membros manifesten, de forma voluntaria e libre, a súa vontade de inscribir a unión e estean empadroados no municipio de Ortigueira.

Artigo 3.º .- Requisitos das inscricións

1.- As inscricións que poidan practicarse no Rexistro municipal das unións de feito realizaranse previa solicitude conxunta dos membros da unión de feito, acompañada da documentación acreditativa de cumprimento dos seguintes requisitos:

- Ser maiores de idade ou menores emancipados.

- Non ter relación ou parentesco por consanguinidade ou adopción en liña recta e colateral ata o segundo grao.

- Non estar incapacitado/as xudicialmente.

- Non estar ligado algún dos membros da unión de feito con vínculo matrimonial.

- -Non estar algún dos membros inscritos como membro doutra unión de feito non cancelada.

- Estar empadroados ambolos dous membros no Concello de Ortigueira.

Artigo 4º.- Documentación necesaria

1.- As inscricións realizaranse logo da sinatura da correspondiente solicitude por parte dos dous membros da unión, segundo o modelo do Anexo I deste regulamento, a cal se levará a cabo mediante comparecencia persoal e conxunta perante o encargado do Rexistro, na que se efectuará a correspondente declaración responsable dos seguintes aspectos:

- Non estar ligado con vínculo matrimonial.

- Non estar inscrito como membro doutra unión non matrimonial non cancelada.

- Non ser declarado incapacitado por resolución xudicial

- Non ter relación de parentesco con conseguinidade ou adopción en liña recta ou en liña colateral por consanguinidade ou adopción dentro do segundo grao.

2.- A solicitude da inscrición acompañarase a seguinte documentación:

- Copia do D.N.I. ou documento que o sustituia.

- De ser o caso, documento xustificativo de ser menor emancipado.

- De ser o caso, declaración xudicial de divorcio ou nulidade.

- De ser o caso, documentación xustificativa de viuvez.

- Xusitifcante de empadroamento dos membros da unión non matrimonial.

Artigo 5.º .- Declaración e actos inscribibles

1.-Serán obxectos susceptibles de inscrición neste Rexistro as declaracións de constitución de unións de feito así como a extinción destas calquera que sexa a súa causa.

2.-Tamén poderanse inscribir, mediante transcrición literal, os contratos reguladores das relacións persoais e ou patrimoniais entre os membros das unións, así como calquer outra circunstancia relevante que afecte a mesma

3.- Calquera modificación posterior dos datos inscritos, agás a súa extinción, deberanse efetuar mediante comparecencia persoal e conxunta dos membros da unión de feito.

Artigo 6º .- Efectos:

1.-A inscrición no Rexistro declara os actos rexistrados pero non afecta á súa validez, nin para os efectos xurídicos que lle sexan propios e que se produzan á marxe deste.

2.-No ambito competencial deste Concello, tódalas unións non matrimonias inscritas no Rexistro Municipal de Parellas de Feito terán a mesma consideración xurídica e administrativa que as unións matrimoniais, sen obstáulo doutras formas de proba

Artigo 7º .- De constitución e extinción

1.- A data de constitución será a da súa manifestación e solicitude de inscrición, agás que por medio de escritura pública, acta de notoriedade, certificación de convivencia, inscrición no Rexistro Civil cando exista descendencia ou calquera outro medio de proba admisible e suficiente, se acredite a formalización da convivencia e unión en data anterior.

2.-As unions de feito rexistradas de acordo co exposto anteriormente, estinguiranse polas seguintes causas:

- De comun acordo

- Por decisión unilateral dun dos membros, da parella. Neste caso notificarase de forma fehaciente o outro membro da mesma

- Por falecemento ou declaración de defunción dalgún dos seus membros

- Por matrimonio dalgún dos membros.

3.- A extinción da unión de feito poderá realizarse a instancia dun só dos seus membros; sendo necesario para a disolución efectiva demostrar que o feito está en coñecemento das dúas partes, ou exclusivamente da parte que propón a disolución de estar desmostrado o abandono efectivoda convivencia coa parella, a través de documentos que asi o acrediten (baixa no padrón de habitantes, cambio de enderezo, acta notarial...)

Artigo 8.º .- Libro rexistro:

1.- O Rexistro municipal de unións de feito materializarase nun libro xeral no que se practicarán as inscricións ás que se refiren os artigos anteriores.

2.- O citado libro constará de follas móbiles, correlativamente numeradas, seladas e rubricadas polo señor alcalde-presidente ou concelleiro no que delegue e o secretario xeral da Corporación ou funcionario no que delegue, que igualmente o encabezarán e finalizarán coas correspondentes dilixencias de apertura e peche.

3.-A primeira inscrición de cada parella terá carácter de inscrición básica e na súa marxe anotarase a referencia de calquera outro asento, relativo a esa unión que se produza con posterioridade no libro xeral.

4.- Nos asentos faranse constar, polo menos, os seguintes extremos:

- Número de rexistro

- Datos identificativos dos membros integrantes da parella de feito.

- Domicilio de convivencia.

- Data de constitución da convivencia.

- A transcrición literal dos contratos reguladores das relacións prsoias e patrimoniais das parellas de feito, de ser o caso.

- Calquera modificación posterior dos datos inscritos.

- Data da extinción da parella, de ser o caso.

5.- O Rexistro contará igualmente cun libro auxiliar ordenado polos apelidos das persoas inscritas, no que se expresará o número de páxinas do libro xeral nas que existan anotacións que lles afecten.

6.- O Libro rexistro de parella de feito poderase levar tamén en soporte informático, o tratamento automatizado dos datos de carácter persoal que conste no rexistro adaptarase ás disposicións da Lei Organica 5/1992, do 19 de outubro.

Artigo 9.º .- Publicidade

O libro-rexistro de unión de feito non terá carácter público. A súa publicidade quedará limitada exclusivamente á expedición de certificacións dos seus asentos a instancia de calquera dos membros da unión de feito ou dos xuíces e tribunais de xustiza.

Artigo 10.º .- Gratuidade

As inscricións que se practiquen serán totalmente gratuitas; respecto ás certificacións que se expidan, estarase ó establecido nas correspondentes ordenanzas de tributos, taxas e prezos públicos do Concello.

Artigo 11.º .- Órgano competente:

1.- O Rexistro municipal de unións de feito adscríbese á Secretaría Xeral do Concello de Ortigueira, podendo delegarse a súa adscrición e xestión administrativa a calquera outra unidade administrativa deste Concello.

2.- A Alcaldía-Presidencia é o órgano competente para resolver sobre calquera tipo de inscrición que se pretenda efectuar no rexistro así como para a regulación do acceso, ratificación e cancelación dos datos cando proceda.

Artigo 12.º .- Rexime xurídico

1.- O incumprimento das condicións para inscrición da unión ou calquera outro aspecto de legalidade dos feitos inscribibles permitrán ó funcionario/a encargado do rexistro elevar á consideración do Alcalde a desestimación da inscrición, a que será notificada debidamente motivada.

2.- A declaración de oficio, e outras nas que sexa necesario da disolución ou extinción da unión, corresponderá ó señor alcalde, logo doexpediente incoado e impulsado polo funcionario/a encargado/a de rexistro.

3.- Contra as inscricións, desestimacións e extincións das mesmas caberán os recursos correspondentes como actos administrativos.

4.- Polo Sr. Alcalde presidente dictaranse cantos acordos e resolucións administrativas sexan precisas para o desenvolvemento e execución do presente regulamento.

Disposición derradeira

O presente regulamento que consta de 12 artigos, unha disposición derradeira e cinco anexos entrará en vigor, unha vez aprobado definitivamente e publicado integramente o seu texto no Boletin Oficial da Provincia, transcurrido o prazo previsto no artigo 65.2 da Lei 7/1985, de 2 de abril.